"Aitona" deitu diozu?
Gora bela-zurruna. Eskotilak itxi!
Altxa mesana, gizonak!
Denok ontzira.
Itsasoratzear gaude.
Zer da hau?
Aitona! Nire lehen itsasontzia da.
Nola sartuko zara Itsas Armadan denbora zozokerietan galtzen baduzu?
Ez dut marinela izan nahi.
Pirata bat naiz!
Ez!
Aitona, ez!
Geldi! Nire itsasontzia da!
Zure prestakuntza gaur bertan hasiko da.
- Baina lehenik… - Askatu!
Bazkaltzera.
Ez, askatu! Pirata naiz!
Lurrera denok!
Ondo zaudete?
Baietz uste dut.
Nik ez, ondo egotetik urrun nago.
Usopp, kontraerasoa!
Eta ahalik eta lasterren ihes egiten badugu?
Itsas Armadarengandik ihes egin? Ezta pentsatu ere!
Nami, zabaldu belak. Itsasontzi hori hondoratuko dugu.
Ez dugu astirik!
Haizea oztopatzen digu. Atzematen bagaitu, akabo.
- Zeu zara nabigatzailea, egin zerbait! - Zoro, hartu eskota! Dena ababorrera!
- Badakizu kanoia kargatzen, ez? - Hamaika aldiz egin dut.
Ez nago modelo honetara ohituta.
- Ababorra, nora? - Ezkerrera!
Usopp!
Kanoi-bolak barrikan sartu, eman su metxari, eta urrundu kanoitik!
Usopp!
Zer arraio?
Kaka.
Ontziaren ikuspegi garbia dugu.
- Baimena tiro egiteko? - Hildakorik ez.
Piratak bizirik nahi ditut.
Emadazu hori.
Pirata ontzia,
Itsas Armadaren aginduz,
jaso belak eta errenditu zaitez.
Sekula ez!
Ados, mukizu hori. Nahi duzun bezala.
Ez dago gaizki,
batere gaizki.
Ikaragarria izan da.
- Salbatu gaituzu! - Ez nekien hori egin zenezakeenik.
Nik ezta ere.
Aupa!
Bai horixe!
Nami, goazen hemendik.
Ados.
Desager gaitezen.
- Zer moduz dago ontzia? - Eskudela hautsia.
Kalte txikiak.
- Okerrago izan zitekeen. - Baita hobeago ere.
- Marinelen arrastorik ez. - Laino honekin ez da ezer ikusten.
Nonbait ezkutatu beharko ginateke, bidaliko dituzten errefortzuen zain.
- Baina laino artean mapek ez dute balio. - Luffyk zer dio?
Brankan dago. Ez du hitzik esan.
Berarekin hitz egin beharko dugu. Honi buruz eta beste kontuari buruz.
- Zer beste kontu? - Ez dakit, zer ote?
"Itsas Armadaren almiranteordea nire aitona da".
A, bai.
Nik ez dut Luffy gehiegi ezagutzen.
Ez da hain kontu larria.
Agintean bigarrena zara. Zure eginbeharretako bat dela esango nuke.
Ongi da.
Zer moduz?
Primeran, baina kapelak kolpe batzuk hartu ditu erasoan.
Hara.
- Erasoaz hitz egin nahi? - Ez.
Ongi, solasaldi ederra.
- Ongi dagoela dirudi. - Ez diozu galdetu, ala?
Aizue!
Usaintzen duzue hori?
Zer?
Haizeak usainen bat dakar.
Gurina.
Soja saltsa.
Eta xerra.
Nik ez dut ezer usaintzen.
- Garunean kalterik ote du? - Egunero pentsatzen dut hori.
Luffy, joko hau oso dibertigarria da, baina lainotik atera behar dugu.
Bai, baina janaria usaintzen dut,
eta beraz, nonbait kozinatzen ari dira.
Bost gradu istriborrera!
Ez! Hiru gradu ababorrera.
Janaria usaindu, eta bat-batean badaki nabigatzen.
Zer da hori?
Lur lehorra?
Ezinezkoa. Ez dago uharterik inguru honetan.
Zer da "baratie" bat?
Arrain itsasontzira doa jendea.
Usain hori.
Jatetxe bat dela uste dut.
Zer egin erabaki dut.
Ontzia mozorrotu aurkitu ez gaitzaten?
Syrupera itzuli eta salbu jarri?
Ez.
Bazkaltzera!
Barra edukitzea espero dut.
Ongi etorri Baratie jatetxera. Zertan lagunduko dizuet?
- Aupa! Non da jantokia? - Erreserbarik baduzu, jauna?
- Erreserbarik behar dugu? - Jantokia beterik dago gaur.
Izena eman nahi baduzue, hiru asteko itxaron zerrenda dugu.
Berriz egiaztatu beharko duzu.
Piraten hurrengo erregeari sarrera ukatuko diozu?
Nor da hori, jauna?
Monkey D. Luffy.
Agian entzuna duzu bere izena?
Hala bada, mahai bat emango dizuet.
Banekien nik!
Hiru aste barru.
Barka itzazu. Ergelak dira.
Jakina.
- Aurrera, andereño. - Ikusten? Beti funtzionatzen du.
Ezpatak jasotzea nahi al duzu, jauna?
Ez, milesker.
Ondo da.
Hona hemen gure menua. Zerbitzaria berehala izango da zuekin.
Zer izango dute kartan?
- Azkar ibili. - Saltsa hozten utzi behar da.
- Hau ez dago kartan. - Irudimena, Patty.
- Ez zenuke ulertuko. - Kanpoan jarraitu nahi?
Dantzatuz? Nik begia botata nion zortzigarren mahaiko ilehoriari.
Hobe duzu menua jarraitzea.
Ez dakit zer arraio den hori, baina ez zaio gustatuko.
Agindua prest!
E, txikito!
- Zer demontre da hau? - Arrain urdin sauté-a.
Elefante hegaluzea eta zainzuri errea soja-saltsan.
A, bai?
- Bai. - Nik kaka deritzot.
Horrelakorik zerbitzatzen hasiko gara
infernua hozten den egunean.
Beste xerra bat patatekin,
eta asperdurak hilko nau, agure gogaikarri hori!
Gure menua da.
- Haragiarentzat irain hutsa. - Ez duzu gogoko?
Atsegin handiz beste zereginen bat emango dizut.
Izan ere, sukaldea amaitu da zuretzat.
Zoaz jantokira eta hasi zerbitzatzen. Bizkor!
Honako hau nire mahaia dela esan dut.
Sukaldetik gertu, haragia usaintzeko.
Eta kanpoko mahairen bat? Zeu zara-eta nik usaintzen dudan gauza bakarra.
Jaunok.
Arauak dakizkizue.
Janaria ez da xahutzen, eta borrokarik ez Baratie-an.
Ez da borrokarik izango. Akatuko dut eta kito.
Aurrera ba.
Ithürzburger Stein kopa bat eskaini nahi nizueke, etxearen kontura.
Ongi, kopa hartuko dut.
- Barkamena eskatzen didanean. - Jai duzu.
Borrokalari aparta.
Ez kezkatu, jaun-andreok, jarraitu zuen jatorduarekin.
Ongi etorri gure jatetxe ziztrinera,
non janaria giroa baino okerragoa baita.
Sanji dut izena. Zer nahi duzue?
- Denetatik, mesedez. - Eta edateko?
- Koktelik janaria irentsi ahal izateko? - Bezeroa konbentzitzeko modu bitxia.
Barkatu, andereño, ez zaitut ikusi. Aperitifarik nahi?
Baditugu Micqueot botila on batzuk.
Edo umeshu likorerik nahiago?
Edari gozoa, andereño gozoarentzat.
- Zer duzu begian? - Zure edertasunak itsutu nau.
Garagardo bat niretzat, eta nire lagunentzat…
- Nik bi. Hiru edan ohi ditut, baina… - Nik esnea.
Hiru garagardo eta esnea, ados. Eta andereñoak?
Ura.
Gasduna ala gasgabea? Izotz koskorrak edo birrindua?
Baso bat ur besterik ez. Mila esker.
Berehalaxe.
- Zer? - Ezer ez.
Andereño, barkatu nire zakarkeria. Andereñoak ura kristalezko baso batean,
ala urrezko kopa batean nahiago du?
Namik mutil-laguna dauka.
Ergelak zarete, gero.
Tira!
Kalte nabarmenik?
Asko aurreratu dugu, baina konponketak behar ditu.
Kroskoa eta alkazarra sendotu…
- Zenbat egun? - Bat, gutxienez.
Jauna, 77. dibisioa gertu dago. Ordu gutxi barru hemen egongo lirateke.
Ez.
Ez dugu euren laguntzarik behar.
Zain geratuz gero, Luffy galduko dugu.
SOS deirik ez.
Geure kabuz arduratuko gara.
Kaixo.
Mihawk, lanpeturik zaude?
HIL ALA BIZIRIK DRACULE-MIHAWK
SARIA BALIOGABETUA MUNDUKO GOBERNUAREN AGINDUZ
Denbora-pasa ari naiz.
- Zertan lagunduko dizut? - Lan bat dut zuretzat.
Primeran emango zaizun lana.
Nor harrapatu behar dut?
Luffy izeneko mutil hasiberri bat. Bere burua piratatzat jotzen du.
Ez dirudi erronka handia.
Ez, ez ezazu gutxietsi.
Arima basatia da.
Unetxo bat.
Nahikoa da!
Hau amaitzeko ordua da.
HIL ALA BIZIRIK DON KRIEG: 17 MILIOI BERRY
Nire gizonak hil dituzu, nire flota suntsitu.
- Zergatik zabiltza nire atzetik? - Siestatik esnatu nauzu.
Akatu eta lo zerraldo utziko zaitut!
Azken trikimailu negargarria, gero.
Barkatu, almiranteordea.
Nire interesa piztu duzu. Nora joan behar dut?
Ekialdeko Itsasoa, Sambas eskualdea.
Eta, Mihawk,
bizirik nahi dut, nola edo hala.
Ezin dut gehiago.
Baina hain da gozoa!
- Bai horixe. - Astebete jan gabe pasa nezake.
- Postrerik nahi? - Nik badut nirea.
Hori da! Topa bat egin beharko dugu, ezta?
Altxa zuen kopak denok!
Tripulazio onenagatik, eta garaipena lortu dugulako! Topa!
Barkatu,
garaipena esan duzu?
Itsas Armada birrindu dugu gure lehen itsas borrokan.
Ez dakit zenbat borrokatan parte hartu duzuen…
- Bi dozena edo. - Baina desastre hutsa izan da.
Trakets ibili gara, deskoordinaturik. Hondoraturik egon beharko genuke.
Luffyk salbatu gaitu, ordea.
Arazoaren aurrean ez ikusiarenak egingo dugu?
Ez zaizu bururatu ere egin esatea aitona Itsas Armadako almiranteordea dela?
Ni ez nintzen horretarako batu.
Base bat eraso duzu. Zeu ere Itsas Armadaren xedea zara.
Buruzagiaren bulegoan indarka sartu ordez mapa neuk ostu banu, ez ziren konturatuko.
Kontua, jauna.
Mila esker.
Ez, jauna, mila esker zuri.
Itsas Armada atzetik izatea ona ez izan arren,
erakutsi diegu ez gaituztela hain erraz menderatuko.
Gure taldeak dena jasan dezake.
Nor arraio da Monkey D. Luffy?
Ni neu.
Agian ez dituzu ondo ulertu gure arauak.
Hemen ezin da kredituz ordaindu.
Jandakoan, pagatu eta kito.
Zu zara ongi ulertu ez duena.
Kontua pagatuta dago, baina oraindik ez dizut dirurik eman.
Zer dela-eta?
Gehitu ezazu nire altxor kontura.
Eta zer demontre da hori?
Jakizu orain mutil arrunt bat izan arren,
piraten hurrengo erregea izango naizela.
One Piece-a aurkitu bezain laster, hona itzuli eta ordainduko dizut.
Mozkin eta guzti.
Ideia hobe bat dut.
Trago bat behar dut.
Bai horixe.
Piraten hurrengo erregetxo hori, nire sukalde-mutila izango zara.
Zorrak kitatzeko platerak garbituko dituzu.
- Hau guztia? - Hasiera baino ez da.
Gozatu berri duzun banketea ordaintzeko urtebete lan egin beharko duzu.
Eta ekin lanari, hurrengo otordua ordubete barru da-eta.
E, txikito!
- Zertan ari zarela uste duzu? - Nahikoa da.
Jantzi jaka hori. Zure txanda ez da oraindik amaitu.
Sukaldera bueltatu, edo banoa.
Niri bost itsasora itzultzen bazara ere.
Horrelako plateren bat egin, eta zakarrontzira joango da.
Bota nazazu sukaldetik, baina sekula ez naiz zerbitzaria izango.
Bada, egon seguru nire jatetxean ez zarela berriz sukaldaria izango.
Argi geratu da?
Edan mantsoago.
Ez dut uste alkohola duenik. Gozoki zaporea du.
Hori esan nuen azken aldian, ahuspez esnatu nintzen mahai baten azpian.
Basoaren hondoan urrerik aurkitu duzu?
Ez diozu begirik kentzen.
Ez duzue uste Luffyk egindakoa txarto dagoela?
Bai. Jakinaren gainean jarri behar zigun. Baina konturatu ez bazara ere,
etsaiak egin ditugu nonahi.
Pailazo eroak, etxezain hiltzaileak. Zer egingo digu almiranteorde batek?
Ez duzu ulertzen.
Ezin naute atzeman, ez hain gertu egonik…
Beste kopa bat? Nik gonbidatuta.
Nire koparik gogokoenak.
Bigarren ron botilarik onena.
- Besterik? - Bai.
Conomi uhartedira bidaiatzeko, norekin hitz egin beharko nuke?
Nirekin.
Ez da merkea izango.
- Sei mila. - Badut dirua.
Zure lagunak ere badatoz?
Ez, neu bakarrik.
22. atrakalekua.
Egunsentian aterako gara.
Ziur nago damutuko naizela, baina zer duzu?
Ezer ez.
Syrupen esan zenuen hori.
Garpi buruz.
- Arrazoi zenuela uste dut. - Kontxo, nire urtebetetzea da?
Noski arrazoi nuela.
Mihawk izena ezaguna zaizu?
Munduko ezpatari onena?
Historian egon den ezpatari trebeena?
- Zazpi Itsas Gerrarietako bat? - Itsas Gerrariak?
Aspaldi, baziren zazpi pirata oso ahaltsuak,
nor baino nor ankerragoa.
Lau itsasoen jaun eta jabe ziren. Izua eta ikara nagusitu zen.
Munduko Gobernuak eskua sartuz gero, gerra handi bat hasiko zen.
Eta zera konturatu ziren: onena gerrariak aliatutzat izatea zela.
Tratu bat egin zuten elkar lan egiteko.
Itsas Armada piratekin elkar aritu, zertarako?
Egin ezin dituen gauzak eurek egin ditzaten.
- Eta gerrariek askatasuna lortzen dute. - Piraterian aritzeko?
Legez kanpo aritzeko?
Koby, korapiloak egiten jakingo duzu,
baina fitsik ere ez dakizu munduari buruz.
Sukalde-mutila, zer moduz doa plater-pila hori?
Ez da txikiagotzen ari.
Elementu ederra agurea, e? Damutzekoa hari zerbait zor izana.
Ni ez naiz sekula damutzen.
- Atzera begiratzerik ez. - Zortea duzu.
Ni aurrera begiratzen saiatu, eta atzera egin baino ez.
- Aspalditik zara zerbitzaria? - Sukaldaria naiz.
Ekialdeko Itsasoko onena.
Baina agure hori jabea den bitartean, ezingo naiz sukaldaria izan.
- Ba, plater hori apartekoa zen. - Arrain urdin sauté-a?
- Bai. - Probatu duzu?
Noski, ezin izan nion tentaldiari eutsi.
Ez nuen uste hemengo janaria hobetzerik zegoenik.
Sukaldari bikaina zara. Zergatik jarri zaitu Zeffek zerbitzatzen?
Inbidia dit-eta.
Nagusia ni izan behar nuke. Baina agurea burugogorra da.
Hori da zure ametsa, e? Baratie jatetxeko chef nagusia izatea.
Bai zera.
Kozinatu nahi duzu, beraz, baina ez jatetxe honetan.
Bada leku bat.
Lau itsasoetako osagai guztiak aurki ditzakezu han.
Urdin-urdina deitzen diote.
Inork ez daki non dagoen,
baina itsaski ezezagunak daude han.
Alga bereziak. Inoiz dastatu ez diren espeziak.
Sukaldarien paradisua da, eta noizbait aurkituko dut.
Horixe da nire ametsa.
Kozinatu nahi baduzu, egizu.
Agure burugogor batek ezin zaitu zure ametsetik banandu.
Egiozu aurre. Esaiozu zer nahi duzun.
Hori baino konplexuagoa da.
Ez dago gauza konplexuegirik.
Lagundu.
Lagundu!
Mesedez.
Lagundu.
- Ondo zaude? - Goseak hilda nago. Mesedez.
Noski, oraintxe. Arroz frijitua xerrarekin?
- Zertan zabiltza? - Baratie-an denek jaten dute.
Nork ordainduko du hori? Hau negozio bat da.
Ezin diogu limosnarik eman lur jota datorren pirata bakoitzari.
Goseak dagoenari jaten emango diot.
- Zeffek sukaldetik bota zaitu. - Nik ez dut agurea hemen ikusten.
Akatuko zaitu.
Astebete neraman itsasoan galdurik.
Bizia salbatu didazu.
Sukaldari bikaina ez ezik, tipo zintzoa ere bazara.
Zeffek ez bazaitu aintzat hartzen, batu gure taldera.
Benetan! Serio ari naiz.
Sentitzen dut, mutiko. Badut lana.
Hemen ez zara zoriontsua.
Eta sukaldari aparta behar dugu One Piece-a aurkitzeko.
One Piece-a?
Bai, altxorra aurkitu eta piraten erregea bihurtuko naiz.
Gu ere bila genbiltzan.
Pirata armada ahaltsu baten kidea nintzen.
Gure kapitainak altxorra aurkitu nahi zuen.
Marra Handia, bere hondamena.
Berrogeita hamar ontzi eta 5000 gizon. Bizirik atera zen bakarra naiz.
Ez jarri zeure bizia arriskuan. Ahaztu One Piece altxorra.
Badu liraintasun puntutxo bat.
Koordinaziorik gabeko zera desesperatu bat bezala…
- Itsas bare bat. - Horixe bera.
Begira iezaiozu, ezertaz kezkatu beharrik ez balu bezala.
Zer da gainean daramazun zama handi hori?
- Zer jakingo duzu zuk. - Badakit, bai.
Gehiago dakit zutaz zuk nitaz baino.
- Bai, liburu ireki bat zara. - Frogatuko dugu?
Nik zutaz zerbait asmatuz gero, zuk edan.
Eta zuk nitaz zerbait asmatuz gero, nik.
Aurrera.
Kontadazu nire bizitza.
Hiri handi batean hazi zinen.
Iruzurrak burutuz.
Hau bezalako bar dotoreetara joaten zinen.
- Egarri zara? - Oker nabil, ala?
Herri txiki-txiki batean hazi nintzen.
Etxe gutxi batzuk mandarinondo sail baten erdian.
Edan.
- Zeure txanda. - Ongi.
Orange hirian dagoeneko ohartu nintzen.
Txikitan ez zenuen lagunik izan.
- Banituen. - Ezpatek ez dute balio.
Lagun bat izan nuen.
Nik baino gehiago, ba.
Edan.
Geroago itzuliko naiz?
Ez.
Ia amaitu dut.
Zer duzu, kadete?
Dracule Mihawk bidali duzu Luffyren bila?
Ohitura itsusia inondik ere, atearen atzetik entzutea.
Entzun nuena entzun nuen.
Arauak ezberdinak dira pirata bakoitzarentzat.
Eta itsasoa urdina da.
- Besterik? - Kontua da…
Jendea babestuko nuela zin egin nuen, legearen aurrean denak berdin tratatu.
Hori horrela ez bada…
ezin naiz marinela izan.
Eseri, seme.
Duela 50 urte eman nuen izena Itsas Armadan.
Errekruta xaloa nintzen, zu bezala.
Nire ideia sinpleak egokitu behar izan nituen,
mundua ez baita sinplea.
Legea ez da berdina denontzat.
Hori ez da bidezkoa.
Ez, ez horixe.
Horrekin bizi ala ez, erabaki.
Almirantea izan nintekeen honezkero.
Ezezkoa eman dut beti. Badakizu zergatik?
Dena euren erara egin beharko nuke-eta.
Askatasuna galdu.
Ulertzen duzu?
Bai, jauna.
Mundua ez da bidezkoa.
Ordena eta anarkiaren artean dagoen gauza bakarra Itsas Armada da.
Beraz, galdera honakoa da…
horrekin bizi zaitezke?
Baietz uste dut.
Uniforme hori.
Ondo doakizu azkenean.
Eta orduan, kanoi handiena gugana apuntatu zuten.
Baina ez nintzen ikaratu. Ekialdeko Itsasoko tiratzaile onena naiz.
Tiro egin nien.
Behin,
eta berriz.
Danba, danba eta danba.
Ontzia hondoratu zen. Marinelak hilak uretan.
Dena Usopp Kapitain Handiari esker.
Zeu al zara kapitaina?
Teknikoki, ez.
Baina neuk distraitu nituen Luffyk,
kapitain ofizialak,
kanoi-bola hori bueltan bidali zezan, danba!
Luffy hori ezagutu nahi nuke.
Noski.
Zatoz, taldea aurkeztuko dizut.
Lagunok, zuekin nire lagun-min berria.
- Nola zenuen izena? - Zuetako nor da Monkey D. Luffy?
Nor ari da galdezka?
Dracule Mihawk zara.
Zuen kapitainaren bila nabil.
Zuen hobe beharrez, ekar iezadazue.
Ez dugu inor ezagutzen izen horrekin. Ezta, Zoro?
Zoro?
Txikitatik naiz zure jarraitzailea.
- Ohore handia da zu ezagutzea. - Mila esker.
Eta horrexegatik, pena handiz jakinarazten dizut, bihar…
hil egingo zarela.
Zaude, zer?
Nik, Roronoa Zorok, erronka egiten dizut.
Hil ala bizikoa.
Ez zaitut ezagutzen.
Pirata-ehiztaria, Deabrua esaten didate.
Nire ametsa handiena zu garaitzea da,
eta munduko ezpatari onena bihurtzea.
Serio ari zara.
Onartu nire erronka.
Eta ikusiko duzu.
Ondo da.
Bihar egunsentian.
Eta zurekin amaitu orduko, zure kapitaina atzemango dut.
Zer arraio egin duzu?
Amaitu duzu behingoz?
Kaskarra zara, gero. Baina agindutakoa betetzen duzu.
Sanjik bere ametsari uko egingo diodala uste baduzu,
jai duzu.
- Barkatu? - Ondo entzun didazu.
Sukaldetik bota duzu, baina ez dio kozinatzeari utziko.
- Ez da egia izango. - Ba, bai.
Goseak zegoen pirata bat agertu da, eta zer egin du Sanjik?
Jateko eman dio hemen, zure sukaldean.
Zure esanak axola gutxi baitu berarentzat goseak dagoen gizon bat agertuz gero.
Hori egin du, e?
Mutil zintzoa da.
Luffy, arazo bat dugu.
- Eta uzteko konbentzitzen baduzu? - Ez dut horrelakorik egingo.
Ezpata horren tamaina ikusi duzu? Shashimi bihurtuko zaitu.
Zer duzue?
Zure aitona marinel zital hori
Zazpi Itsas Gerrarietako bat bidali du zure bila,
eta hanka egitea erabaki ordez,
Zorok erronka bota dio.
Eta onartu du.
Euli bat zara berarentzat.
- Akabatu eta ahaztuko zaitu. - Garaitzen badut, ez.
- Ez duzu lortuko. - Ez dakizu.
Trago bat baino ez dugu behar.
- Esaiozu hilko dutela. - Esaiozu ez sartzeko.
Agian ez da ideia ona, Zoro.
- Ezagutzean, zer esan nizun? - "Ez naiz zurekin piratetara jolastuko".
- Ez. - "Zu bezalakoak hiltzen ditut"?
Ez, dedio…
Norbaiti zin egin zeniola munduko ezpatari onena izango zinela.
Hori lortzeko modu bakarra Mihawk garaitzea da.
Eta horixe da egingo dudana.
Bidean hiltzen bazara ere?
Ez duzu ezer egingo?
Bere ametsa da.
Ez diot bere ametsa lortzea eragotziko.
Zer behar duzu? Onena zarela entzun?
Onena zara, ados?
Inoiz ikusi dudan onena, baina ez morroi hori baino hobea.
Eta bihar bere aurka galduko duzu.
Zer axola dizu zuri?
Axola dit lagunak garelako, ergela.
Zuk zeuk esan zenuen: ez duzu lagunik.
Tira,
gurekin zatoz?
Monkey D. Luffy.
Harritzen nau Itsas Armadak nire laguntza behar izateak
mutiko bat harrapatzeko.
- Kapela polita, hori bai. - Aski da.
Has gaitezen.
Eta hori? Ezpata borroka bat da.
Untxiak harrapatzeko ez dut kanoirik behar.
Ni ez naiz untxia.
Hori ikustear dago.
Menderatu zaitut.
Bai zera.
Indartsua zara. Baina borrokan, indar hutsak ez du askorik balio.
Ixo eta eraso.
Igel ttipi bat dirudizu putzuan korroka.
Kroak-kroak.
Gutako bat munduko ezpatari onena izango da.
Ez duzu atzera egingo?
Ezin dut.
Edo akabo nire ametsa betiko.
Ausarta zara, lagun.
Zuk merezi bezala, Yorurekin hilko zaitut.
Askoz hobeto.
Eman egurra.
Garaitu zaitut.
Bizkarreko zauriak laidoak dira.
Ederki.
Zoro!
Monkey D. Luffy, zein da zure helburua?
Piraten erregea izatera iritsiko naiz.
Piraten erregea?
Ni gainditzea baino xede askoz arriskutsuagoa da hori.
Berdin zait.
Lortuko dut.
Beharbada bai.
Munduak arima basatia gehiago behar ditu.
Roronoa Zoro,
ez zaizu hiltzeko ordua iritsi.
Indartu eta zatoz nire bila.
Zain izango nauzu.
Odol asko galtzen ari da.
Ondo jarriko da.
Zoro, entzuten didazu?
Ez zaizu hiltzeko ordua iritsi.
Luffy.
Munduko ezpatari onena bihurtzen ez banaiz,
huts egingo dizut.
Ezta?
Ez horixe, sekula.
Inoiz ez…
berriro.
Aurrerantzean…
eta Belatzbegi garaitu arte,
munduko ezpatari onena izan arte,
ez dut sekula berriz galduko!
Zoro?
Zoro!
Azpitituluak: Loinaz C. A.